કોઇ પણ તંત્ર ખાડે જાય તો તેની જવાબદારી વહિવટી તંત્રની જ હોય છે નાગરિકોની નહીં કારણકે વહિવટી તંત્ર દ્વારા કાયદાઓનું ચુસ્તપણે અમલ કરાવવાને બદલે ભ્રષ્ટાચારી પ્રવૃત્તિઓ આદરી દેશમાં આર્થિક ગુનાઓ આચરનારાઓને દંડ કે સજા કરવાને બદલે છટકાવી દેવામાં આવે છે જે ના પરિણામ સ્વરૂપે તંત્ર ખાડે જાય છે અને દોષનો ટોપલો ટેક્ષ ચોરી કે અનિયમિત ભરપાઇના બહાના હેઠળ નાગરિકો ના માથે ઓઢાડવામાં આવે છે. કોઇપણ દેશનું કરવેરાનુ માળખું દેશ માટે જરૂરી ખર્ચ ને ધ્યાને લઇ ગોઠવવામાં આવેલું હોય છે. અને તે સિવાય કાયદાના નિયમ ભંગ, સજા કે વિવિધ સેવાઓ માટે ફી વસુલાત ના ભાગ રૂપે ની આવકને વધારા ની આવક ગણવામાં આવે છે કારણ કે દંડની રકમનું કોઇ લક્ષાંક હોતું નથી.